ژووری بازرگانی و پیشەسازیی ھەولێر

ژووری بازرگانی و پیشەسازی هەولێر ڕێکخراوێکی پیشەیی و ئابوورییە کە دامەزراوەیەکی یاسایی سەربەخۆیە لە هەولێر، ھەرێمی کوردستان. ژووری بازرگانی هەولێر لە ٧ی ئەیلوولی ١٩٦٦ دامەزرا لەلایەن کۆمەڵێک بازرگان کە پێشتر ئەندامی ژووری بازرگانی مووسڵ بوون. یەکەم سەرۆکی هەڵبژێردراوی ژوورەکە شێخ عەلی حاجی حەسەن بەزاز بوو.

لە ساڵی ١٩٩٥دا، بە بڕیارێک لە حکومەتی هەرێمی کوردستان، لقی هەولێری یەکێتیە پیشەسازییەکانی عێراق پێوە نووسرا و بووە ژووری بازرگانی و پیشەسازی هەولێر.

 یەکێتی ژوورەکانی بازرگانی 
لە ٣ی شوباتی ٢٠٠٧، بە هاوکاری لەگەڵ ژوورەکانی بازرگانی سلێمانی و دھۆک، ژووری بازرگانی هەولێر یەکێتی ژوورەکانی بازرگانی و پیشەسازی هەرێمی کوردستان دامەزراند. ئەم یەکێتییە نوێنەرایەتی بەرژەوەندییەکانی پیشەسازان و بازرگانان دەکات و دەنگی کۆمپانیاکانی کوردستانە لە حکومەتی هەرێمی کوردستان. دواتر لە ساڵی ٢٠١٩دا، ژووری بازرگانی هەڵەبجە بە ئەندامی چوارەمی یەکێتییەکە زیادکرا.

 پێکهاتە 
ژووری بازرگانی هەولێر تا ئێستا نۆ خولی هەڵبژاردنی ئەنجومەنی کارگێڕی ئەنجام داوە. دوایین هەڵبژاردن لە ٣٠ی تشرینی دووەمی ٢٠٢٣ ئەنجام درا، و لە ٧ی کانوونی دووەمی ٢٠٢٤دا سەرۆک و دوو جێگری سەرۆک دیاریکران.

 سەرۆکایەتی ئێستا 
سەرۆک: گەیلان حاجی سەعید

جێگری سەرۆک: کامەران سەلاح باجگەر

جێگری سەرۆک: مەعروف عەزیزخان هەرکی

 سەرچاوەکان 

 بەستەری دەرەکی 
ماڵپەڕی فەرمی ژووری بازرگانی و پیشەسازی هەولێر

یەکێتی ژوورەکانی بازرگانی و پیشەسازی هەرێمی کوردستان